paragraph_text: Rodio se je na otoku Biševu 1882. Osnovnu školu je pohađao u rodnom kraju. Vojsku je odslužio u austrijskoj mornarici od 1903. do 1907., nakon čega je otišao u SAD iduće godine. Naselio se u San Pedru. Odmah se priključio riboprerađivačkoj industriji, koja je onda ondje bila u poletu. U početku je imao svoju riblju veletržnicu California Fish Company, a onda ju je nakon par godina prodao.